Anno ab incarnacione Domini nostri Jesu Christi mileximo nonageximo primo, mense novimber, indicione quarta decima, monasterio ecclesie Sancti Petri, que est constructa in loco Clognezo. Nos Auprandus et Albertus, germanis, filiis quondam Johannis, adque Ferlinda, mater et filii, de loco Munticello, et Albertus filius quondam Magifredi de loco Provege, qui professi sumus nos germanis ex nacione nostra lege vivamus Langobardorum, et nos qui supra Ferlinda et Albertus ex nacione nostra lege vivamus Alamanorum, et mihi que supra Ferlindi consenciente et subter confirmante, predictis Auprandus et Albertus filiis meis presens presentibus diximus: Quisquis in sanctis ac in venerabilibus locis de suis contulerit rebus, in eternum centuplum accipiant, insuper, quod melius est, vitam possideant eternam. Ideoque nos qui supra Auprandus et Albertus adque Ferlinda mater et filii, adque item Albertus donamus et oferimus in eodem monasterio ecclesie Sancti Petri nominative nostras porciones de pecia una de tera, cum edificiis, casis, et ecclesia una superabente, que est constructa infra lacum de Isex et ex ipso lacum circumdata, et est consecrata in onore sancti Pauli cum omnibus casis et rebus ex nostra porcione pertinentibus eidem ecclesie jure proprietario; eo vero ponam ordine ut faciant oficiales ejusdem monasterii a presenti die de eadem ecclesia et pecia de tera, cum jam dictis edificiis et nostra porcione, domibus, casis et rebus pertinentibus eidem ecclesie quicquit voluerit, sine omni contradicione nostra et heredum nostrorum, pro anime nostre mercede. Que autem ista pecia de terra nostras porciones, et de jam dicta ecclesia Sancti Pauli et de omnibus rebus ibidem pertinentibus et ingresoras earum, seu cum superioribus et inferioribus suis, qualiter superius leitur, jamjam ab ac die inantea, in eodem monasterio Sancti Petri, donamus et oferimus per cartulam ofersionis in jam dicta ecclesia Sancti Petri ad proprium abendum confirmamus; et insuper nos qui supra Albertus et Ferlinda, a parte jam dicto monasterio faciamus legitimam tradicionem, et investituram per coltelum, festucum notatum, vuantonem et vuasonem terre seu ramum arborum, et nos exinde foris expellimus, vuarpimus et absa cito fecimus. A parte ipsius monasterio Sancti Petri proprietatem abendum relinquimus, et agendum exinde a presenti die oficiales de jam dicto monasterio proprietario nomine quicquit voluerint, sine omni nostra et heredum ac proheredumque nostrorum contradicione vel reppeticione. Si quis vero, quod futurum esse non credimus, si nos ipsis Albertus aut Ferlinda, (quod absit!) aut ullus de heredibus ac proheredibus nostris, seu quibuslibet ulla oposita persona, contra anc cartola ofersionis ireque temtaverimus, aut eam per covis ingenium subtragere quesierimus, tunc obferamus ad illam partem contra quem exinde litem intulerimus, multa, quod est pena auro obtimo uncias treginta et argentum ponderas sexaginta, et quod reperierimus, et vindicare non valeamus. Set presens anc cartola ofersionis diuturnis temporibus firma permanead adque persistat, et ad nos qui supra Auprandus et Albertus et Ferlinda mater et filii, adque alio Albertus una cum nostris heredibus, a parte suprascripti monasterii, aut cui pars ipsius monasterio dederit, qualiter supra leitur, omni tempore ab omni omine defensare; quod si defendere non potuerimus, aut si parte ipsius monasterii subtragere quesierimus, tunc in duplum suprascripta ecclesia, cum nostra porcione de predictis rebus sub estimacione restituamus in consimilis locis. Tali itaque tinore, ut nulus abas de prefato monasterio, qui nunc et pro tempore fuerit, neque pars predicti monasterii abeat virtutem nec potestatem nostras porciones de predicta pecia terre, et de jam dictis casis et ecclesia Sancti Pauli, et rebus, que est edificanda, cum cœnobio monasteri Sancti Pauli sita infra jam dicto loco de Isex, submitere in aliam potestatem ullo modo, sed semper permanead in regimine prefati monasterii Cluniacensi; neque de eadem pecia de terra, et ecclesia, vel rebus ipsis pertinentibus eidem ecclesie, quas supra eodem monasterio Sancti Petri Cluniacensi oferimus, non habeant virtutem et potestatem vendendi, donandi, alienandi, precariandi, comutandi, libelandi, neque investituras faciendi neque in beneficium dandi ullo modo, ut ususfructus et reditus debead minui ad predictam ecclesiam. Quod si factum fuerit, iritum et vacuum permanead; set semper sit usus fructus de ipsis rebus ad usum et su[m]ptum fratrum monachorum, qui in eodem monasterio ordinati fuerint. Quia sic est bona nostra voluntas, pro anime nostre nostrorumque parentum mercede, et bergamela cum actrementario, nos qui supra Albertus et Ferlinda de tera elevavimus, in pagina Auberti notario tradidit et scribere rogavimus, in qua subter confirmatis testibusque obtulit roborandum. Acto in loco Isex feliciter. Signum manum (sic) suprascriptis Auprandus et Albertus germanis atque Ferlinda mater et filii, cum alio Albertus, qui ac cartam ofersionis fieri rogaverunt, et mihi quo supra Ferlinda consentiente predictis filii mei, ut supra. Signum manum Azoni et Alberti seu Auberti testes, lege Alamana viventes. Signum manum Gausfredus et Teuzoni seu Giselberti testes, lege Langobarda viventes. Magifredus et Oto, filius predicti Alberti, ibi fuerunt, atque Paganus notarius ibi fuit. Ego qui supra Aubertus, notarius sacri palacii, rogatus scripsi, post tradita complevi et dedi.b